
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 247 

29 Σεπτεμβρίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός του αιωνόβιου πλατάνου στην πλα¬ 
τεία του οικισμού Κράσι της Δημοτικής Ενότητας 
Μαλίων του Δήμου Χερσονήσου (Ν. Ηρακλείου) 
ως Διατηρητέου Μνημείου της Φύσης, και καθο¬ 
ρισμός ζώνης προστασίας αυτού. 1 

ΑΠΟΦΑΣΕΙΣ 

Έγκριση τροποποίησης του ισχύοντος ΓΠΣ Σκιάθου 
για την χωροθέτηση του νέου Κέντρου Υγείας 
Σκιάθου. 2 

Χαρακτηρισμός ως οικοδομήσιμου του αποκλεισμέ¬ 
νου οικοπέδου ιδιοκτησίας Αναγνωστάκη Απο¬ 
στόλου που ευρίσκεται εντός του σχεδίου πόλε- 
ως Αρτας Δήμου Αρταίων στο Ο.Τ 18 και ρύθμιση 
των όρων δόμησης αυτού». 3 


ΔΙ ΑΤΑΓΜΑΤ Α 

(ΐ) 

Χαρακτηρισμός του αιωνόβιου πλατάνου στην πλατεία 
του οικισμού Κράσι της Δημοτικής Ενότητας Μαλί¬ 
ων του Δήμου Χερσονήσου (Ν. Ηρακλείου) ως Δια¬ 
τηρητέου Μνημείου της Φύσης, και καθορισμός ζώ¬ 
νης προστασίας αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 18 (παρ. 1-4), 19 παρ. 4, 21 
(παρ. 1-2) και 22 του ν. 1650/1986 «Για την προστασία του 
περιβάλλοντος» (ΦΕΚ 160Α), όπως ισχύουν. 

2. Τις διατάξεις του άρθρου 15 παρ.1 περ. γ’ ν.2742/1999 
«Χωροταξικός σχεδιασμός και αειφόρος ανάπτυξη» (ΦΕΚ 
207 Α). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο μόνο του π.δ/τος 63/2005 
(Α' 98). 


4. Την αριθ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

5. Τ ις διατάξεις των άρθρων 1 (παρ. 2) και 6 του π.δ/τος 
189/5-11-2009 «Καθορισμός και ανακατανομή αρμοδιο¬ 
τήτων των Υπουργείων (Α'221). 

6. Τ ις διατάξεις των άρθρων 11,12,13,14,15,16 και 17 (πί¬ 
νακας 4) της κοινής υπουργικής απόφασης 69269/5387/ 
24.10.1990 «Κατάταξη έργων και δραστηριοτήτων, περι¬ 
εχόμενο μελέτης περιβαλλοντικών επιπτώσεων (ΜΠΕ), 
καθορισμός περιεχομένου ειδικών περιβαλλοντικών με¬ 
λετών (ΕΠΜ), κλπ.» (ΦΕΚ 678/Β'). 

7. Τις εξειδικευμένες προδιαγραφές εκπόνησης ει¬ 
δικών περιβαλλοντικών μελετών για αιωνόβια δένδρα 
που εγκρίθηκαν από το ΥΠΕΧΩΔΕ με το 185577/1078/ 
30-3-2006 έγγραφο. 

8. Την ειδική περιβαλλοντική μελέτη για τον αιωνόβιο 
πλάτανο του Κρασιού Δήμου Μαλίων, η οποία εγκρί- 
θηκε με την οικ. 111696/2553/11-8-2009 απόφαση Γ ενικού 
Γραμματέα ΥΠΕΧΩΔΕ. 

9. Την αριθ. 221/2009 γνωμοδότηση του Νομαρχια¬ 
κού Συμβουλίου της Νομαρχιακής Αυτοδιοίκησης Ηρα¬ 
κλείου. 

10. Το αριθ. 7093/09/6534/30.11.2009 έγγραφο της Διεύ¬ 
θυνσης Ανάδειξης και Προστασίας Περιβάλλοντος της 
Νομαρχιακής Αυτοδιοίκησης Ηρακλείου. 

11. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

12. Την αριθ. 107/2011 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Ενέργειας και Κλιματικής Αλλαγής, αποφασίζουμε: 

Αρθρο 1 

Χαρακτηρίζεται ως Διατηρητέο Μνημείο της Φύσης ο 
αιωνόβιος πλάτανος που βρίσκεται στην πλατεία του 
οικισμού Κράσι της Δημοτικής Ενότητας Μαλίων του 
Δήμου Χερσονήσου (ν. Ηρακλείου). 

Αρθρο 2 

1. Καθορίζεται ως περιβάλλουσα ζώνη προστασίας 
έκταση 915 τ.μ. πέριξ του δένδρου, στην οποία συμπε- 
ριλαμβάνεται και η πηγή «υδραγωγείο Μεγάλη Βρύση», 
με την οποία είναι άρρηκτα συνδεδεμένη η υπόσταση 

και το μέγεθος του δέντρου, όπως φαίνεται με τα στοι¬ 
χεία 1-2-3-4-5-6-7-8-9-10-11-12-13-1 
στο σχετικό πρωτότυπο διάγραμμα σε κλίμακα 1: 500, 
που θεωρήθηκε απο τον Προϊστάμενο της Διεύθυνσης 
Τοπογραφικών Εφαρμογών με την 28922 /2011 πράξη του 
και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Ο σχεδιασμός ανάδειξης ενός εκ των δύο μνημείων, 
του πλατάνου ή του ιστορικού μνημείου της «Μεγάλης 
Βρύσης», λαμβάνει υπόψη την προστασία του άλλου 
μνημείου. 

3. Βασικοί άξονες διαχείρισης του διατηρητέου μνη¬ 
μείου της φύσης είναι: 

• η διατήρηση του αιωνόβιου δένδρου και η προστα¬ 
σία του από επεμβάσεις στον κορμό, το ριζικό σύστημα 
και την κόμη καθώς και από παρεμβάσεις στην υδρο- 
λογική κατάσταση και την περιβάλλουσα ζώνη προ¬ 
στασίας, που ενδέχεται να προκαλέσουν υποβάθμιση 
ή να θέσουν σε κίνδυνο την υπόσταση του μνημείου, 
αλλά και η ανάδειξη του και η βελτίωση των συνθηκών 
διαβίωσης του, όποτε αυτό κρίνεται απαραίτητο, από 
την αρμόδια υπηρεσία του άρθρου 5. 

• η αξιοποίησή του για την αναψυχή των κατοίκων 
και επισκεπτών, αποκλειστικά μέσω της χρήσης του 
υπόσκιου χώρου, και όχι με οποιονδήποτε άλλον τρόπο 
ή μέσο αναψυχής που ενδέχεται να βλάψει το δέντρο 
και την περιβάλλουσα ζώνη προστασίας. 

• το Μνημείο να αποτελεί σημείο αναφοράς δραστη¬ 
ριοτήτων περιβαλλοντικής εκπαίδευσης. 

Άρθρο 3 

Για τη διατήρηση και προστασία του μνημείου επιβάλ¬ 
λονται οι εξής όροι, περιορισμοί και απαγορεύσεις: 

1. Κανένα δημοτικό έργο ή διαμόρφωση του χώρου δεν 
επιτρέπεται χωρίς την έγκριση της αρμόδιας υπηρεσίας 
του άρθρου 5 και της Αρχαιολογικής Υπηρεσίας σε ότι 
αφορά τις κρήνες. 

2. Κανένα οδικό έργο ή βαθιά εκσκαφή για διέλευση 
υπόγειων αγωγών και δικτύων, που μπορεί να επηρεά¬ 
σουν το ριζικό σύστημα του δένδρου ή την υδρολογική 
κατάσταση, δεν επιτρέπονται χωρίς την έγκριση της 
αρμόδιας υπηρεσίας του άρθρου 5. 

3. Με άδεια χρήσης νερού της αρμόδιας υπηρεσίας 
(Δ/νση Υδάτων Περιφέρειας Κρήτης) καθορίζεται η ελά¬ 
χιστη και σταθερή οικολογική παροχή για τις ανάγκες 
άρδευσης του δένδρου από τις πηγές. Δεν επιτρέπεται 
η διακοπή ή εκτροπή αυτής της παροχής για άλλους 
σκοπούς, ειδικά κατά τη διάρκεια της κρίσιμης θερινής 
περιόδου. 

4. Δεν επιτρέπεται η ανάρτηση διαφημιστικών πινα¬ 
κίδων, καλωδίων και φωτιστικών στον κορμό και τους 
κλάδους του δένδρου. 

5. Δεν επιτρέπεται η στάθμευση οχημάτων στην πε- 
ριβάλλουσα ζώνη προστασίας του πλατάνου. 

6. Ο φωτισμός της πλατείας και του δένδρου επιβάλ¬ 
λεται να είναι επαρκής και διακριτικός και δεν επιτρέ¬ 
πεται οι προβολείς να στρέφονται προς την κόμη του 
δένδρου, ώστε να μην προκαλούν όχληση σε πτηνά που 
φωλιάζουν ή κουρνιάζουν στο δένδρο. 

7. Δεν επιτρέπεται η αναρρίχηση στον κορμό και τους 
κλάδους. 


8. Τυχόν απαιτούμενες κλαδεύσεις ή καθαίρεση επι¬ 
κίνδυνων κλάδων γίνεται μόνο με την εποπτεία της 
αρμόδιας υπηρεσίας του άρθρου 5. 

9. Επιτρέπεται η τοποθέτηση τραπεζοκαθισμάτων 
στην επιφάνεια της πλατείας αλλά σε απόσταση με¬ 
γαλύτερη των 3 μέτρων από τον κορμό ώστε να μην 
εμποδίζεται η κυκλοφορία των επισκεπτών, η παρατή¬ 
ρηση και η φωτογράφηση του κορμού. 

Άρθρο 4 

Επιβάλλεται η άμεση λήψη και υλοποίηση των παρα¬ 
κάτω μέτρων προστασίας και ανάδειξης του προστα- 
τευόμενου αντικειμένου: 

• Η βελτίωση της υδρολογικής κατάστασης του πλα¬ 
τάνου 

• Η αποκάλυψη τμήματος του κορμού για τον επαρκή 
αερισμό του ριζικού συστήματος 

• Η κατάλληλη διαμόρφωση του φωτισμού της πλα¬ 
τείας, όπως προβλέπεται στην Ε.Π.Μ. 

• Η σήμανση με κατάλληλες πινακίδες προσανατολι¬ 
σμού και ενημέρωσης. 

• Η τακτική παρακολούθηση και ο φυτοϋγειονομι- 
κός έλεγχος του πλατάνου, μετά από ολοκληρωμένη 
φυτοπαθολογική μελέτη τεκμηρίωσης της υγείας του 
πλατάνου από ειδικό Φυτοπαθολογικό Ινστιτούτο, που 
τεκμηριώνει την τρέχουσα φυσιολογική και παθολογική 
κατάσταση του πλατάνου. Οι παρατηρήσεις από την 
παρακολούθηση και τον έλεγχο καταγράφονται από 
την αρμόδια υπηρεσία του άρθρου 5. Η προστασία του 
πλατάνου από ασθένειες και παράσιτα, αλλά και οι 
κλαδεύσεις γίνονται βάσει των συμπερασμάτων της 
παρακολούθησης και του ελέγχου, και με τρόπο ώστε 
να μην τίθεται σε κίνδυνο το δέντρο ως οικοσύστημα 
και να μην υποβαθμίζεται η αισθητική του εικόνα. 

Άρθρο 5 

Η εφαρμογή του παρόντος διατάγματος καθώς και 
κάθε θέμα διαχείρισης, προστασίας και ανάδειξης του 
διατηρητέου μνημείου της φύσης ανατίθεται στη Δ/ 
νση Δασών Ηρακλείου. Τα αναγκαία έργα προστασίας 
και ανάδειξης μπορεί να εκτελούνται από τη Δημοτική 
Ενότητας Μαλίων Δήμου Χερσονήσου με ειδικές μελέ¬ 
τες που εγκρίνονται από τη Δ/νση Δασών Ηρακλείου. 
Για επεμβάσεις και εργασίες στα κτίσματα των πηγών 
απαιτείται η έγκριση της Αρχαιολογικής Υπηρεσίας. 

Άρθρο 6 

Η ισχύς του παρόντος διατάγματος αρχίζει από την 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε την δημοσίευση και εκτέλεση 
του παρόντος διατάγματος. 

Αθήνα, 29 Αυγούστου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 58 % 

ΑΠΟΦΑΣΕΙ Σ 

Αριθ. 3125/93113 (2) 

Έγκριση τροποποίησης του ισχύοντος ΓΠΣ Σκιάθου 
για την χωροθέτηση του νέου Κέντρου Υγείας Σκιά¬ 
θου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87 Α') «Νέα 
Αρχιτεκτονική της Διοίκησης και της Αποκεντρωμένης 
Διοίκησης -Πρόγραμμα Καλλικράτης». 

2. Τις διατάξεις του Ν. 3861/2010 (ΦΕΚ 112 Α') «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις». 

3. Τις διατάξεις του Π.Δ. 138/10 (ΦΕΚ 231 Α') «Οργα¬ 
νισμός της Αποκεντρωμένης Διοίκησης Θεσσαλίας - 
Στερεός Ελλάδας». 

4. Τις διατάξεις άρθρου 6 του Ν. 2503/1997 (ΦΕΚ Α' 
107) «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

5. Τις διατάξεις των άρθρων 2 και 3 του Ν. 1337/83 (ΦΕΚ 
33 Α') όπως τροποποιήθηκαν και ισχύουν σήμερα. 

6. Τις διατάξεις του Ν. 2508/1997 (ΦΕΚ 124 Α') «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις» και ειδικότερα του άρθρου 4. 

7. Την Απόφαση 78617/3324/14-02-1986 του Υπουργού 
ΠΕΧΩΔΕ «Εγκριση Γενικού Πολεοδομικού Σχεδίου του 
οικισμού Σκιάθου του Δήμου Σκιάθου (Μαγνησίας)» (ΦΕΚ 
58 Δ'). 

8. Το Π.Δ. (ΦΕΚ Δ' 920/19-06-1987) «Εγκριση της πο- 
λεοδομικής μελέτης του δήμου Σκιάθου (Ν. Μαγνησίας) 
και τροποποίηση του εγκεκριμένου σχεδίου του ίδιου 
δήμου σε συνεχόμενη περιοχή». 

9. Την υπ’ αριθμ. 9572/1845/6.04.2000 (ΦΕΚ 209 Δ') Από¬ 
φαση του Υπουργού ΠΕΧΩΔΕ «Περί καθορισμού τεχνι¬ 
κών προδιαγραφών εκπόνησης μελετών ΓΠΣ-ΣΧΟΟΑΠ 
και αμοιβές μηχανικών». 

10. Την υπ’ αριθμ. 10788/2004 (ΦΕΚ 285 Δ') Απόφαση 
του Υπουργού ΠΕΧΩΔΕ «Εγκριση πολεοδομικών σταθε- 
ροτύπων (εΐεηάειτίε) και ανώτατα όρια πυκνοτήτων, που 
εφαρμόζονται κατά την εκπόνηση των Γενικών Πολεο¬ 
δομικών Σχεδίων, των Σχεδίων Χωρικής και Οικιστικής 
Οργάνωσης «Ανοικτής Πόλης» και των Πολεοδομικών 
Μελετών». 

11. Το υπ’αριθμ. ΔΥ8β/Γ.Π./44671/7-06-2011 έγγραφο της 
Δ/νσης Τεχνικών Υπηρεσιών του Τμήματος Μελετών και 
Προδιαγραφών του Υπουργείου Υγείας και Κοινωνικής 
Αλληλεγγύης. 


12. Την Απόφαση 240/2011 του Δημοτικού Συμβουλίου 
Σκιάθου και το γεγονός ότι δεν υπήρξαν ασκηθείσες 
ενστάσεις σύμφωνα με την 7034/9-08-2011 Βεβαίωση 
του Δημάρχου Σκιάθου. 

13. Την Τεχνική Έκθεση του Δήμου Σκιάθου. 

14. Το αριθ. 7575/24-08-2010 έγγραφο του Δήμου με 
το οποίο διαβιβάστηκε ο σχετικός φάκελος. 

15. Το αριθ. 7162/12-08-2011 έγγραφο του Δήμου με το 
οποίο διαβιβάστηκαν τα συμπληρωματικά στοιχεία. 

16. Τη γνωμοδότηση 28/12η/6-9-2011 του Περιφερειακού 
Συμβουλίου Χωροταξίας, Οικισμού και Περιβάλλοντος 
της ΔΙΠΕΧΩΣ Θεσσαλίας. 

Και επειδή 

1. Σε περιπτώσεις εξαιρετικά επειγόντων θεμάτων εί¬ 
ναι δυνατή κατ’ εξαίρεση η σημειακή τροποποίηση εγκε¬ 
κριμένου Γ.Π.Σ., σύμφωνα με τις διατάξεις της παρ.7γ 
του άρθρου 4 του Ν.2508/97 (ΦΕΚ 124 Α'), προκειμένου 
να αντιμετωπιστούν εξαιρετικές πολεοδομικές ανάγκες 
που αφορούν στον κοινωνικό εξοπλισμό της πόλης και 
δεν μπορούν να καλυφθούν στο πλαίσιο του ισχύοντος 
Γ ενικού Πολεοδομικού Σχεδίου (ΓΠΣ). 

2. Ο αρμόδιος φορέας εγκρίνει τη καταλληλότητα του 
χώρου για την εγκατάσταση και λειτουργία του Νέου 
Κέντρου Υγείας. 

3. Το έργο κατασκευή και εξοπλισμός νέου Κέντρου 
Υγείας Σκιάθου έχει συμπεριληφθεί στον Στρατηγικό 
Σχεδίασμά του Υπουργείου Υγείας και Κοινωνικής Αλ¬ 
ληλεγγύης με προϋπολογισμό 3.000.000 ευρώ. 

Μετά τα παραπάνω, αποφασίζουμε: 

Την έγκριση της πρότασης τροποποίησης του Γ.Π.Σ. 
της Σκιάθου στο Ο.Τ.248 (Γ’ τομέας), για τον αποχα¬ 
ρακτηρισμό «χώρου στάθμευσης» και τον καθορισμό 
χώρου «Κέντρου Υγείας - Γ ενικό Νοσοκομείο». Σε αντι¬ 
στάθμισμα του καταργούμενου κοινόχρηστου χώρου 
που μετατρέπεται σε Κοινωφελή, την τροποποίηση σε 
τμήματα των Ο.Τ.282 και 285 με τον χαρακτηρισμό τους 
από οικοδομήσιμους χώρους σε χώρους «στάθμευσης» 
και σε τμήμα του Θ.Τ.260 από οικοδομήσιμο χώρο σε 
«χώρο πρασίνου-παιδικής χαράς», όπως οι παραπάνω 
ρυθμίσεις απεικονίζονται στον χάρτη σε κλ: 1:5000 και 
συνοδεύει την 240/2011 Απόφαση του Δημοτικού Συμ¬ 
βουλίου Σκιάθου. 

Από την πρόταση δεν προκύπτει μείωση κοινοχρή¬ 
στων ή κοινωφελών χώρων. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Σεπτεμβρίου 2011 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθ. Οικ.60599/3966 (3) 

Χαρακτηρισμός ως οικοδομήσιμου του αποκλεισμένου 
οικοπέδου ιδιοκτησίας Αναγνωστάκη Αποστόλου που 
ευρίσκεται εντός του σχεδίου πόλεως Αρτας Δή¬ 
μου Αρταίων στο Ο.Τ. 18 και ρύθμιση των όρων δό¬ 
μησης αυτού. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν.Δ. της 17.7.1923 (ΦΕΚ 228 Α') 
«Περί σχεδίων πόλεων και κωμών του Κράτους» όπως 
μεταγενέστερα τροποποιήθηκαν και συμπληρώθηκαν 
και ειδικότερα της παρ. 5 των ενοποιημένων άρθρων 
43, 44 και 45. 

2. Τις διατάξεις του Ν. 1577/1985 «περί Γ.Ο.Κ.», όπως 
μεταγενέστερα τροποποιήθηκαν και συμπληρώθηκαν 
και ειδικότερα των άρθρων 9 και 24. 

3. Τις διατάξεις του Ν.Δ. 690/1948 (ΦΕΚ Α' 133) «περί 
της συμπληρώσεως διατάξεων περί σχεδίων πόλεων». 

4. Τις διατάξεις του Ν.651/1977 (ΦΕΚ 207 Α') και ειδι¬ 
κότερα των παρ. 2,3 του άρθρου 6. 

5. Τις διατάξεις του Α.Ν. 625/1968 (ΦΕΚ 266 Α') «περί 
της συμπληρώσεως και τροποποιήσεως των γενικών 
περί σχεδίων πόλεων διατάξεων». 

6. Τις διατάξεις του Ν. 1337/1983 (ΦΕΚ 33 Α') «περί 
επεκτάσεως πολεοδομικών σχεδίων κ.λπ.» όπως μετα¬ 
γενέστερα τροποποιήθηκαν και συμπληρώθηκαν. 

7. Το Β.Δ. 6-2-61 (ΦΕΚ 23 Δ') και το Π.Δ. 7-6-79 (ΦΕΚ 
545 Δ') με τα οποία επιβλήθηκαν όροι δόμησης εντός 
του εγκεκριμένου σχεδίου πόλεως στον τομέα Β στην 
Άρτα. 

8. Τον Ν. 3852/4.06.2010 (ΦΕΚ 87 Α) και ιδιαίτερα τα άρ¬ 
θρα 186 παρ. II, ΣΤ αριθ. 39 και άρθρο 283 παρ. 1 και 2. 

9. Την υπ’ αριθμ. πρωτ.: 27610/21.06.2011 Εγκύκλιο του 
ΥΠΕΚΑ. 

10. Το αρ. πρ. 3683/31.03.2010 έγγραφο Δήμου Αρταίων 
Τμήμα Πολεοδομικών Εφαρμογών αποστολής φακέλου 
χαρακτηρισμού τυφλού οικοπέδου Αναγνωστάκη Απο¬ 
στόλου στην Άρτα ως οικοδομήσιμο. 

11. Το γεγονός ότι το οικόπεδο του Αναγνωστάκη Απο¬ 
στόλου πληροί τις προϋποθέσεις χαρακτηρισμού ως 
πανταχόθεν αποκλεισμένου από τις οδούς της πόλης 
της Αρτας καθ’ όσον: 


α) Το εμβαδό του οικοπέδου είναι 241,42 τ.μ., άρα 
είναι άρτιο κατά κανόνα, η δε έλλειψη προσώπου δεν 
οφείλεται σε υπαίτια κατάτμηση πριν την ισχύ του 
Ν. 690/48 όπως αποδεικνύεται από τα συμβόλαια του 
οικοπέδου αρ. 1073/10.11.1945 συμβόλαιο Αγοραπωλη¬ 
σίας, αρ. 15736/09.04.1965 προικοσυμβόλαιο και αρ. 
2218/13.06.2007 δήλωση Αποδοχής κληρονομιάς. 

β) Είναι αδύνατον να τακτοποιηθεί με τα όμορα του 
σύμφωνα με τον έλεγχο που διενήργησε το τμήμα Πο¬ 
λεοδομικών εφαρμογών του Δήμου Αρταίων. 

12. Τη θετική γνωμοδότηση του Συμβουλίου Χ.Ο.Π. του 
Νομού Αρτας όπως αυτή εκφράζεται με το Πρακτικό 
3/22-10-2010 θέμα 4°. 

13. Τα αριθ. 227/16.05.2011 και 14873/30.08.2011 έγγραφα 
Δήμου Αρταίων υποβολής φακέλου της εις το θέμα 
υπόθεσης, αποφασίζουμε: 

1. Χαρακτηρίζουμε ως οικοδομήσιμο το οικόπεδο του 
Αναγνωστάκη Αποστόλου που βρίσκεται στην Αρτα , 
στο Ο.Τ. 18 σε πάροδο της οδού Παρηγορητρίας που 
είναι αποκλεισμένο από τις οδούς του εγκεκριμένου 
Σχεδίου πόλης και αποτυπώνεται στο συνημμένο το- 
πογραφικό διάγραμμα. 

2. Ορίζουμε όρους δόμησης του πιο πάνω οικοπέ¬ 
δου τους όρους δόμησης που ισχύουν στον τομέα Β 
του εγκεκριμένου σχεδίου πόλεως Αρτας στον οποίο 
εμπίπτει το Οικοδομικό Τετράγωνο 18, όπως εκάστοτε 
ισχύουν. 

3. Κατά τον έλεγχο του ιδεατού στερεού να λαμβάνε- 
ται ως παραδοχή ότι το πρόσωπο του οικοπέδου βλέπει 
σε δρόμο πλάτους 5,00 μέτρων. 

4. Σε περίπτωση που ζητηθεί να εφαρμόζεται το άρ¬ 
θρο 41 του Ν. 1337/1983 περί οικογενειακής στέγης όπως 
εκάστοτε ισχύει. 

Με τις κανονιστικές διατάξεις της Απόφασης αυτής 
δεν προκαλείται δαπάνη σε βάρος του Δημοσίου ή του 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Σεπτεμβρίου 2011 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

